钦定古今图书集成/理学汇编/学行典/第209卷 > 许嘉贤
## 钦定古今图书集成/理学汇编/学行典/第209卷 > 许嘉贤

按《富阳县志》：“许嘉贤，字心寰，屠山里人。少攻举子业，
及长，重然诺，乐施与，里党多赖以举火。性至孝，事亲
色养备至。父煌尝疾笃，夜祷天愿以身代，割股和药
以进，疾寻愈。后煌没，哀毁弗胜，结庐墓旁，朝夕问视
一如生。越数年，每见手泽辄流涕呜咽不出声。其依
依孺慕，终身如一日。”